Public procurement notice: Contract Award Notice
Published: 2025-10-22
Buyer: BKK Budapesti Közlekedési Központ Zártkörűen Működő Részvénytársaság
Country: HU
Region: HU110
Contract type: Services
Procedure: Negotiated with prior call for competition
CPV classification: 72421000
Estimated value: 34808197 HUF
Award criteria: price

Technical requirements: BudapestGO applikáció fejlesztés és kapcsolódó szolgáltatások
Ajánlatkérő a Kbt. 105. (1) bekezdés c) pontja alapján jelen ajánlattételi felhívásban határozza meg azokat a kiegészítéseket, amelyekre tekintettel Ajánlattevőnek ajánlatát kiegészítenie szükséges: A jelenlegi alkalmazás Application Gateway (AGW) infrastruktúrája elavult, nem támogatja a modern IPv6 dual stack környezetet, amely a jövőbiztos működés és a skálázhatóság alapfeltétele. Ennek okán stratégiai jelentőségű technikai lépésként AGW és WAF frissítés szükséges. A DevOps szolgáltató javaslata alapján a frissítésre a következő okok miatt van szükség: IPv6 támogatás: A meglévő AGW nem képes kezelni az új hálózati követelményeket, így a dual stack (IPv4 + IPv6) támogatás bevezetése szükséges. Skálázhatóság: A jelenlegi AGW példányok kapacitása (pl. listener limit) hamarosan eléri a maximumot. Biztonság: A WAF frissítése nélkül az AGW nem frissíthető, így a legújabb OWASP 3.2 szabályzat és rate limit funkciók sem alkalmazhatók. Üzemeltetési kockázatok csökkentése: A régi infrastruktúra fenntartása növeli a hibák és leállások kockázatát. Ajánlattevő feladatainak részletes ismertetését a Műszaki leírás tartalmazza, amely jelen dokumentum mellékleteként kerül rendelkezésre bocsátásra.
Ajánlatkérő a Kbt. 105. (1) bekezdés c) pontja alapján jelen ajánlattételi felhívásban határozza meg azokat a kiegészítéseket, amelyekre tekintettel Ajánlattevőnek ajánlatát kiegészítenie szükséges: Értékesítés stabilizálása: A fejlesztés célja, hogy az értékesítési folyamatban jelenleg rendszeresen előforduló timeout okozta hibaágakat az NMFR által nyújtott paraméter implementálásával és ahhoz kapcsolódó megfelelő üzleti logika kialakításával kiküszöböljük. A fejlesztést a PGW logikával összhangban szükséges megvalósítani. Kedvezményes 100E jegy: A 253/2025 (III.26.) Fővárosi Közgyűlési határozat értelmében a bérlettel rendelkezők számára biztosítani kell a kedvezményes 100E jegy vásárlás lehetőségét a BKK szolgáltatási területén érvényes bérlettel rendelkező utasok számára. (Az új díjtermék ára a vonaljegy mindenkori árának kétszerese.) Új termék kerül bevezetésre, melynek alkalmazása üzletszabályzat révén korlátozásra kerül. A termék hivatalos elnevezése az üzletszabályzatban: “kiegészítő repülőtéri vonaljegy”. A jegy vásárolhatóságát a BPGO-ban nem tervezzük korlátozni. A BPGO-ban több módon (felületen) is jelezzük, hogy kizárólag érvényes bérlettel együtt lehet használni, a validáció komplexebb, rendszerszintű ellehetetlenítését opcionálisan fejlesztési tételként kérjük kezelni. Rendszerüzenetek szétválasztása: A felhasználónak biztosítani kell, hogy le tudjon iratkozni a nem kritikus rendszerüzenetekről, jobb megértést kell biztosítanunk a felhasználóknak a különböző emailekről, amiket küldünk, valamint csökkenteni akarjuk az ügyfélszolgálat terhelését és a spam-jelöléseket. Szét kell választanunk a rendszerüzeneteket: funkcióbővítés elengedhetetlen rendszerüzenetek (például regisztráció, számlázás) jövőbeli bővítés lehetősége. A felhasználónak biztosítanunk kell leiratkozást a funkcióbővítés és egyéb típusú rendszerüzenetekről az emailek alján található leiratkozó linkkel és az alkalmazásból megnyitható Értesítések képernyő beállításain lévő kapcsolókkal (toggle) is. Az elengedhetetlen/kritikus rendszerüzenetekről való leiratkozást továbbra sem tesszük lehetővé a felhasználói felületen vagy az emailek alján, de a korábbi tiltólistás felhasználók kezelésére a BO-ban behozunk egy új checkboxot a felhasználó adatlapjára. Erre a megoldásra át kell migrálnunk a jelenlegi tiltólistás felhasználókat. Ajánlattevő feladatainak részletes ismertetését a Műszaki leírás tartalmazza, amely jelen dokumentum mellékleteként kerül rendelkezésre bocsátásra.
Ajánlatkérő a Kbt. 105. (1) bekezdés c) pontja alapján jelen ajánlattételi felhívásban határozza meg azokat a kiegészítéseket, amelyekre tekintettel Ajánlattevőnek ajánlatát kiegészítenie szükséges: Performancia optimalizálás - hidegindítás: Felhasználói visszajelzések alapján a BudapestGO-val kapcsolatos elégedetlenség fő oka az alkalmazás betöltési gyorsasága, ami szélsőséges esetekben több 10 másodpercen át is tarthat. Az üzleti igény célja, hogy az applikáció performanciájának javítása révén növeljük az alkalmazással való elégedettséget és felhasználó élményt. A fejlesztési tétel keretében az alkalmazás hidegindítása során tapasztalható performancia problémák javítását szükséges elvégezni. Az optimalizációnak mindkét platformot érintenie kell, különös fókusszal az Android platformon, ami kapcsán a panaszok többsége jelentkezik. In-app message továbbfejlesztése: A fejlesztés célja, hogy az IAM-ot üzemeltető kollégák gyakorlati tapasztalatai alapján javítsuk a IAM paraméterezési lehetőségeit, és a felmerülő hiányosságokat orvosoljuk. Az igény több kisebb fejlesztést tartalmaz, hogy az IAM-ek jobb megjelenését és működését garantálni lehessen. Felszállok gomb továbbfejlesztése: A „Felszállok gomb” funkció bevezetését követően azt látjuk, hogy az utazóközönség egyre inkább megismeri és megszereti, használja. A releváns termékkörben a decemberi bevezetés óta a használati arány már 20% fölé emelkedett. A fejlesztés célja, hogy az ismert problémákra megfelelő választ adjunk, valamint a funkciót még felhasználóbarátabbá tegyük, növelve ezzel – az egyébként a piacon jelenleg unikálisnak számító funkció – népszerűségét. BKK Infós tartalom informatívabb megjelenítése: A fejlesztés célja, hogy a BKK Info bejegyzések informatívabb módon jelenjenek meg a BudapestGO felhasználók számára. A BKK Info oldalán megvalósuló új fejlesztés részeként a BKK Info bejegyzések rövid összefoglalója módosul, hogy még pontosabb és részletesebb információkat tartalmazzanak a forgalmi változásokról. A korábbi általános leírások helyett konkrét információkat kapnak a felhasználók, például: "Hűvösvölgy és Széll Kálmán tér között pótlóbusz közlekedik" vagy "Lehel tér állomás akadálymentesen nem elérhető". Mindemellett az "egyéb változás" gyűjtőnév helyett is pontosabban jelennének meg a közlemény típusú forgalmi változások a BudapestGO applikációban, amely hozzájárul az alkalmazás használhatóságának és a felhasználói élmény javításához, továbbá a budapesti közösségi közlekedés iránti bizalom növekedéséhez. Útvonaltervezési journey UI facelift: A BudapestGO értékajánlatának kulcseleme az útvonaltervezés, melyet havonta körülbelül 4,5-5 millió alkalommal vesznek igénybe a felhasználók. A fejlesztés célja a funkció használata során érintett képernyők megjelenítésének finomhangolása, a képernyő üres részeinek csökkentése. Ezen felül cél, hogy az ügyfélvisszajelzések és igények alapján fejlesszük az útvonaltervezés használatát és további FE újításokkal javítsuk a felhasználói élményt, növelve az alkalmazással való elégedettséget. Ajánlattevő feladatainak részletes ismertetését a Műszaki leírás tartalmazza, amely jelen dokumentum mellékleteként kerül rendelkezésre bocsátásra.


Winner: Telekom Rendszerintegráció Zártkörűen Működő Részvénytársaság
Award value: 34808197
Number of bids: 1